	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	…………. 2014. a. nr 

	
	


Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 02.04.2014.a Väina tn 4 kinnistu omanikult ehituslubade väljastamise taotlused (dok. reg nr. 3176/1-16) aiamaja ning sauna laiendamiseks ja rekonstrueerimiseks. 15.04.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.

1.2. 31.03.2014.a Rakvere tn 10 kinnistu omanikult ehitusloa väljastamise taotlus (dok. reg nr. 3094/1-16) üksikelamu püstitamiseks. 15.04.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks. 
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

1.3. 28.04.2014.a OÜ VKG Elektrivõrkude poolt ehitusloa väljastamise taotlus (dok. reg nr. 4145/1-16) Joaoru puhkeala  jaoks vajaliku 0,4 kV maakaabelliini ehitamiseks läbi kinnistute I. Grafovi tn 13b, A. Puškini tn 8, Linnuse tänav L1, Raja tn 5 ja 5a ning 6-35 kV alajaama ja jaotusseade püstitamiseks kinnistul Raja tn 5a. Dokumentide kontrollimisel on avastatud, et täitmata Narva Linnavalitsuse 05.02.2014.a kinnitatud korralduse nr 112-k projekteerimistingimuste p 3.4.10 – esitamata ekspertiis ehitusprojektile. Muus ehitusprojekt vastab projekteerimistingimustele ning on kooskõlastatud peaarhitektiga.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Väina tn 4 aiamaja ning sauna laiendamiseks ja rekonstrueerimiseks;
3.2. Rakvere tn 10 üksikelamu püstitamiseks koos teenindamiseks vajalike tehnorajatistega (elektri maakaabelliin, vee- ja kanalisatsioonitorustikud);
3.3. I. Grafovi tn 13b, A. Puškini tn 8, Linnuse tänav L1, Raja tn 5 ja 5a 0,4 kV maakaabelliini ning Raja tn 5a -35 kV alajaama ja jaotusseade püstitamiseks ning kohustada OÜ VKG Elektrivõrgud koos ehitamise alustamise teatisega esitada nõutav ehitusprojekti ekspertiis.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

